open-index/open-wikipedia-markdown huggingface dataset:
מגפת הקורונה באוקראינה

**[[מגפת הקורונה]]** התפשטה לאוקראינה ב-3 במרץ 2020, כאשר דווח על המקרה המאושר הראשון במחוז צ'רנוביץ. את המאבק בנגיף מרכזים המועצה לביטחון לאומי והגנה, השירות הממלכתי לתברואה ומגפות (Державна санітарно-епідеміологічна служба України), משרד הבריאות של אוקראינה, שירותי הבריאות הלאומיים והמכון לגנטיקה וביולוגיה מולקולרית של האקדמיה האוקראינית למדעים.
## לוח זמנים
### 2020
* 3 במרץ - דיווח על חולה ראשון.
* 13 במרץ - מקרה מוות ראשון כתוצאה מהמחלה.
* 25 במרץ - הרשויות באוקראינה הודיעו כי כל גבולות המדינה, היבשתיים והאווירים, ייסגרו החל מ-27 במרץ בעקבות התפשטות הנגיף.
* 26 ביוני - לראשונה מספר חולים חדשים היומי עבר את 1000 מקרים.
* ספטמבר - לאור מצב במדינה ובתאום עם ראש העיר אומן אולכסנדר צברי ובתמיכת רשויות בישראל הוכרז על איסור הגעת חסידים לתחומי המדינה
* 9 בנובמבר - נשיא אוקראינה וולודימיר זלנסקי חלה בקורונה.
* 9 בדצמבר - הכרזה על מגבלות חדשות
* 19 בדצמבר - מספר חולים יומי מעל ל-11700 חולים.
* 23 בדצמבר - מספר חולים כולל עבר את המיליון חולים מתחילת המגפה

### 2021
* 8 בינואר - הארכת סגר עד ל-24 בינואר
* 23 בפברואר - החיסון הבריטי, AZD1222, של AstraZeneca אושר לשימוש באישור חירום על ידי משרד הבריאות האוקראיני

## קישורים חיצוניים

* 

## הערות שוליים

אוקראינה
אוקראינה
קטגוריה:אוקראינה: בריאות ורפואה
קטגוריה:2020 באוקראינה
קטגוריה:2021 באוקראינה
הארי קלארק

**הארי פטריק קלארק** (באנגלית: **Henry Patrick Clarke **; 17 במרץ 1889, דבלין - 6 בינואר 1931, כור) היה מאייר ויוצר ויטראז'ים אירי. הוא היה בין נציגי הבולטים של תנועת האמנויות והאומנויות באירלנד.

## ביוגרפיה
הארי קלארק נולד בדבלין למשפחת מעצב כנסיות. הוא למד בבית הספר לאמנות בעיר וסיים אותה בשנת 1905. בשנת 1910 ויטראז' שהוא יצר זכה במדליית זהב בתחרות ארצית.

במהלך לימודיו הוא את מרגרט קלארק והם התחתנו בשנת 1914.

זמן קצר לאחר מכך עבר הזוג ללונדון והארי קלארק החל לעבוד כמאייר. בשנת 1916 פורסם ספר של הנס כריסטיאן אנדרסן עם איוריו. בהמשך אייר מספר ספרים נוספים.

בשנת 1921 הוא התחיל לעבוד בבית מלאכה של אביו ביחד עם אחיו. הם יצרו מספר רב של ויטראז'ים למוסדות שונות בבריטניה.

בשנת 1929 אובחנה אצל קלארק מחלת השחפת והוא עבר לדבוס. הוא חשש למות מחוץ למולדת ולכן בשנת 1931 החל בנסיעה לדבלין אך נפטר בדרך.

## יצירות של קלרק

Clarke Gobnait Cork.jpg|1916
Dingle Presentation Convent Chapel Harry Clarke Window The Baptism of Jesus.jpg| 1922-24
Duhill Church of Saint John the Baptist Window Vision of Bernadette at Lourdes by Harry Clarke Detail Our Lady of Lourdes 2012 09 08.jpg



## קישורים חיצוניים

* קורות חיים ויצירות
* 

קטגוריה:מאיירים בריטים
קטגוריה:אמני ויטראז'
קטגוריה:נפטרים משחפת
קטגוריה:ילידי 1889
קטגוריה:נפטרים ב-1931
מודל XL

**מודל XL** (ברוסית: **Модель XL**) היא תוכנית מציאות אוקראינית-רוסית המשודרת באוקראינה (מאז אוקטובר 2017) וברוסיה (מאז פברואר 2020) בהנחייתם ובשיפוטם של אנדריי טאן, טטיאנה מצקביץ', קטיה אוסאדצ'ה, ולדיסלב יאמה, יקטרינה סקולקינה ואנפיסה צ'כובה. חרף מלחמת האזרחים באוקראינה והיחסים המתוחים בין אוקראינה לרוסיה, התוכנית הופקה בשיתוף פעולה בין ערוצי הטלוויזיה של שתי המדינות והתכנית משודרת בערוץ יו הרוסי ובערוץ 1+1 האוקראיני.

התוכנית מגייסת נשים גדולות לתחרויות יופי ומבטיחה לזוכה מביניהן חוזה דוגמנות עם הסוכנות הגדולה למידות גדולות במזרח אירופה ונועדה לעודד דימוי גוף חיובי בנוגע לנשים כבדות משקל.
## שופטי התוכנית
### אוקראינה

### רוסיה

## זוכים
### אוקראינה

### רוסיה

## קישורים חיצוניים
*  
*  
*  (רוסיה)
*  (אוקראינה)
*  (רוסיה)
*  (אוקראינה)
* פרק הבכורה בערוץ היוטיוב של ערוץ 1+1 
* פרק הבכורה בערוץ היוטיוב של ערוץ יו 

קטגוריה:תוכניות מציאות רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:רוסיה: אופנה
קטגוריה:תוכניות טלוויזיה על דוגמנות
רפסודי (ראפרית)

**מרלנה אוונס** (באנגלית: **Marlanna Evans**; נולדה ב-21 בינואר 1983), ידועה בשם הבמה **רפסודי** (**Rapsody**), היא ראפרית ופזמונאית אמריקאית.

## קריירה
רפסודי החלה את הקריירה שלה באוניברסיטת המדינה של קרוליינה הצפונית, שם הצטרפה לקולקטיב ההיפ הופ H2O. ב-2004 פגשו חברי הקולקטיב את המפיק 9th Wonder, שהתרשם מאחד הוורסים של רפסודי. ב-2010 הוציאה את מיקסטייפ הבכורה שלה, *[[Return of the B-Girl]]*.

ב-2011 הוציאה את שני המיקסטייפים *[[Thank H.E.R. Now]]* ו-*[[For Everything]]*, אשר זכו להצלחה רבה ולתשבחות ממבקרי המוזיקה.

ב-24 בפברואר 2012 הוציאה את המיני-אלבום הראשון שלה, *[[The Black Mamba]]*.

באוגוסט 2012 הוציאה את אלבום הבכורה שלה, *[[The Idea of Beautiful]]*. האלבום כולל הופעות אורח של מק מילר ואמנים מחתרתיים נוספים.

ב-2013 הוציאה את המיקסטייפ הרביעי שלה, *[[She Got Game]]*. האלבום כולל הופעות אורח של מק מילר, די ג'יי פרמייר, ניפסי האסל, אב-סול ועוד.

ב-2014 הוציאה את המיני-אלבום השני שלה, *[[Beauty and the Beast (אלבום)|Beauty and the Beast]]*. האלבום זכה להצלחה רבה.

ב-2015 התארחה בשירו של קנדריק לאמאר "", מתוך אלבומו השלישי, *[[To Pimp a Butterfly]]*. השיר זכה להצלחה רבה והגיע למקום הראשון במצעד שירי ה-R&B\היפ הופ מתחת להוט 100.

בינואר 2016 התארחה באלבום מועמד פרס גראמי של אנדרסון פאאק, Malibu, בשיר "Without You".

ביולי 2016 רפסודי חתמה בחברת התקליטים של הראפר ג'יי זי, רוק ניישן. באותה שנה, הוציאה את הפרויקט הראשון שלה תחת חסותה של החברה, והמיני-אלבום השלישי שלה, *[[Crown]]*.

בדצמבר 2016 התארחה באלבומו הרביעי של הראפר אב-סול, *Do What Thou Wilt*, בשיר "The Law" יחד עם הראפר מק מילר.

ב-1 בספטמבר 2017 הוציאה את הסינגל המוביל מתוך אלבומה השני, "You Should Know", יחד עם הראפר באסטה ריימס. ב-22 בספטמבר 2017 הוציאה את אלבומה השני, *[[Laila's Wisdom]]*. האלבום היה מועמד לפרס גראמי לאלבום הראפ של השנה.

באוקטובר 2018 הוציאה את הסינגל הראשון מתוך אלבומה הבא, "Sojourner", בשיתוף הראפר ג'יי קול. ב-2 באוגוסט 2019 הוציאה את הסינגל השני מתוך האלבום, "Ibtihaj".

ב-22 באוגוסט 2019 הוציאה את אלבום האולפן השלישי שלה, *[[Eve (אלבום של רפסודי)|Eve]]*. נכון ל-2020, זהו האלבום המדורג במקום הגבוה ביותר של רפסודי במצעד בילבורד 200. הוא הגיע למקום ה-76.

## דיסקוגרפיה
### אלבומי אולפן
* 2012: *[[The Idea of Beautiful]]*
* 2017: *[[Laila's Wisdom]]*
* 2019: *[[Eve (אלבום של רפסודי)|Eve]]*

### מיני-אלבומים
* 2012: *[[The Black Mamba]]*
* 2014: *[[Beauty and the Beast (אלבום)|Beauty and the Beast]]*
* 2016: *[[Crown]]*

### מיקסטייפים
* 2010: *[[Return of the B-Girl]]*
* 2011: *[[Thank H.E.R. Now]]*
* 2011: *[[For Everything]]*
* 2013: *[[She Got Game]]*

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי קרוליינה הצפונית
קטגוריה:בוגרי אוניברסיטת המדינה של קרוליינה הצפונית
קטגוריה:ראפריות אמריקאיות
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
KaiOS

**KaiOS** היא מערכת הפעלה לטלפונים סלולריים מבוססת לינוקס ועל אחד ממיזמי ההמשך של Firefox OS הקרוי Boot to Gecko OS. מערכת ההפעלה, המבוססת על יישומי רשת, מיועדת לטלפונים סלולריים ללא מסך מגע.

## תוכנה
מערכת ההפעלה משתמשת ביישומי רשת מבוססים HTML5. בחנות האפליקציות שלה, נכון למרץ 2020, מוצעים 456 יישומים, ביניהם WhatsApp, פייסבוק ויישומים בסיסיים של גוגל דוגמת יוטיוב, גוגל מפות ו־Google Assistant – הסייעת הקולית של גוגל. מערכת ההפעלה גם תומכת בטכנולוגיות תקשורת נתונים כגון Wi-Fi, NFC ו-4G/LTE.

## חומרה
[שמאל|ממוזער|200px|[נוקיה 8110 4G, מהמכשירים אשר משווקים עם KaiOS]]
מערכת ההפעלה יועדה עבור טלפונים סלולריים ישנים יותר וללא מסך מגע, והודות לעובדה שהיא מתבססת על יישומי רשת, היא יכולה לפעול על מכשירים אלו, ולפעול אפילו עם מפרט נמוך במיוחד- החל מ-256MB של RAM בלבד.

לפי אתר מערכת ההפעלה ישנם 56 מכשירים שניתן להריץ אותה עליהם. (נכון לפברואר 2022)

## קבלה ותגובות
באמצע 2019 נחשבה למערכת ההפעלה השנייה הכי פופולרית בהודו. כמו כן, היא רשמה הצלחה גם במדינות מתפתחות נוספות, דוגמת אינדונזיה, רואנדה וניגריה.

## ראו גם
* אנדרואיד (מערכת הפעלה)
* iOS

## קישורים חיצוניים

* 

## הערות שוליים

קטגוריה:תקשורת סלולרית
קטגוריה:לינוקס
ערוץ דיסני (רוסיה)

**ערוץ דיסני רוסיה** (ברוסית: **Канал Дисней**) היה ערוץ טלוויזיה רוסי בבעלות משותפת של תאגיד UTH רוסיה וחברת וולט דיסני (באמצעות חברת וולט דיסני - חבר המדינות), אשר החל לפעול ב-10 באוגוסט 2010 ונסגר ב-14 בדצמבר 2022. בערוץ שודרו סדרות וסרטים מקוריים המיועדים לילדים ולבני נוער בגילאי 6–18 בהפקת חברת וולט דיסני.

## היסטוריה
עד להקמת הערוץ, כל תכניה של דיסני שודרו בערוצים שונים במסגרת תוכניות ייעודיות שונות. זמן קצר לאחר השקת הערוץ בשנת 2010 נסגרו שאר התוכניות השונות וכל תכניה של דיסני ברוסיה מורשים לשידור רק במסגרת ערוץ דיסני.

הערוץ קיבל רישוי לשדר מטעם רוסקומנדזור במרץ 2010. הערוץ החל לשדר ברוסיה במקום ערוץ Jetix ב-10 באוגוסט 2010 ובתקופת השידורים הראשונה שודרו תוכניות של הערוץ הקודם והפקות של דיסני שיועדו לשוק המזרח אירופי.

באוקטובר 2011 לאחר פגישת ראש ממשלת רוסיה ולדימיר פוטין עם נציגי חברת וולט דיסני ונציגי חברת ההחזקות UTH רוסיה, דיסני רכשה 49% ממניות ערוץ 7, שבהמשך הפך לערוץ דיסני ג'וניור, בגרסתו המקומית.

בשנת 2012 נסגרו תוכניותיה של דיסני והערוץ החל לשדר תוכניות של ABC מ1960-2012 שתורגמו לרוסית. באמצע 2013 הערוץ החל לשדר סרטי הנפשה ותוכניות לילדים שהופקו על ידי חברת סויוזמולטפילם מ1936-2013 ותוכניות הנפשה רוסיות אחרות. בשנים 2013–2018 שודרו גם סרטי הנפשה בהפקת פוקס המאה ה-20 מ1997-2018 Blue Sky Studios מ2002-2018 ויוניברסל מ1997-2018. בשנים 2015–2016 שודרו גם הפקות מבית דרימוורקס ודרימוורקס הנפשה מ1998-2016 ותוכניות רוסיות מקוריות בהפקה עצמאית מקומית.

באוגוסט 2014 במסגרת מיתוג מחדש שעבר ערוץ דיסני הבינלאומי, גם גרסתו המקומית ברוסיה עברה שינוי עם עיצוב גרפי מחודש ולוגו שתאם את זה של הערוץ המקורי.

בינואר 2016 חברת UTH רוסיה הפכה לבעלים העיקרי של הערוץ כשרכש 80% ממניות הערוץ, בעוד חברת וולט דיסני החזיקה ב-20% הנותרים.

ב-2022 הערוץ נסגר עקב מלחמת אוקראינה–רוסיה.

## קישורים חיצוניים
* 

*

## הערות שוליים

קטגוריה:UTH רוסיה
קטגוריה:ערוצי טלוויזיה לילדים
קטגוריה:ערוץ דיסני
קטגוריה:דיסני: ערוצים
אונורה השלישי, נסיך מונקו

**אונורה השלישי, נסיך מונקו** היה נסיך מונקו במשך 62 שנה.

## ביוגרפיה
אונורה השלישי נולד ב-10 בנובמבר 1720 בפריז, והיה בנם של ז'אק פרנסואה ליאונורה גרימאלדי-גויון דה מתניון, רוזן טוריני, ושל לואיז איפוליט, נסיכת מונקו, נסיכת מונקו ודוכסית ולנטיגנוס.

בשנת 1732, הוא עבר עם אביו להוט מאטיניון בפריס ונשאר שם גם לאחר שהוכרז כנסיך מונקו.

בשנת 1792 הוכרזה הרפובליקה הצרפתית הראשונה, והאידיאליסטים המורדים הודיעו כי בכל מקום בו יצעדו הכוחות הצרפתים הם יכפו את המשטר הרפובליקני ואת החופש בקרב העמים. הנסיך אונורה השלישי הוא נעצר ונכלא, ובכך איבד את כס המלכות.

הוא התחתן עם מריה קטלינה בריגול סייל ב-5 ביולי 1757, אך התגרש בשנת 1770. נולדו להם שני בנים: הנסיך אונורה הרביעי והנסיך ז'וזף.

למהפכה הצרפתית היו אפוא השלכות משמעותיות על משפחתו. הזכויות הוסרו והבעלות על אדמותיהם בצרפת הופקעה. למרות הסכם פרונה מ-1641 המבטיח את עצמאות המדינה, המהפכה תפסה אחיזה גם במונקו. המפלגה הרפובליקנית במונקו דרשה השתייכות לצרפת ובפברואר 1793 כבשו הכוחות הצרפתים את מונקו. הנסיך אונורה נתפס ומת בצינוק פריזאי בשנת 1795.

כלתו, אשתו של בנו יוסף, נפטרה בשנת 1793 תחת הגיליוטינה ושאר בני המשפחה חיו בשבי חלקי, בין השאר בתנאים קשים בצרפת.

## קישורים חיצוניים

* 

קטגוריה:נסיכי מונקו
קטגוריה:בית גרימלדי
קטגוריה:ילידי 1720
קטגוריה:נפטרים ב-1795
גאנה (ראפר)

**סרג'יו גיאבני קיצ'נס** (באנגלית: **Sergio Giavanni Kitchens**; נולד ב-14 ביוני 1993), ידוע בשם הבמה **גאנה** (**Gunna**), הוא ראפר, זמר ופזמונאי אמריקאי.

## קריירה
גאנה הוצג בפני הראפר האמריקאי יאנג ת'אג דרך קיית' "קינג" טרופ, חבר משותף ואיש קהילה שנפטר בדצמבר 2015. מאוחר יותר, הוצג לצד הראפרים האמריקאים טראוויס סקוט וגוצ'י מיין בשירו של ת'אג, "Floyd Mayweather", מתוך המיקסטייפ המסחרי של ת'אג, *Jeffery*.

ב-14 באוקטובר 2016 הוציא גאנה את מיקסטייפ הבכורה שלו, *Drip Season*, תחת הלייבל YSL רקורדס. המיקסטייפ מכיל הופעות אורח של חברים מ-YSL, כמו יאנג ת'אג, ליל דוק ונצ'י. ב-11 במאי 2017, הוציא את המיקסטייפ *Drip Season 2*, שהכיל הופעות אורח של אמנים פופולריים רבים מאטלנטה כגון יאנג ת'אג ופלייבוי קרטי. ב-30 בנובמבר 2017 הוציא את מיני-אלבום הבכורה שלו, *Drip or Down*, בהפקת המפיק וחברו הקרוב של גאנה ויזי . באלבום הופעת אורח של יאנג ת'אג.

ב-2 בפברואר 2018 הוציא גאנה את המיקסטייפ *Drip Season 3*, המציג הופעות אורח של ליל דורק, נאב, מטרו בומין וליל יאכטי, בין היתר. ב-17 באפריל 2018 הוציא גאנה יחד עם ליל בייבי סינגל בשם "Sold Out Dates", שהפך לאחד משיריו הפופולריים של גאנה וזכה למיליוני השמעות בפלטפורמות המוזיקה. ב-12 בספטמבר, הוציאו גאנה וליל בייבי סינגל משותף נוסף בשם "Drip Too Hard", הסינגל המוביל מתוך המיקסטייפ המשותף שלהם, *[[Drip Harder]]*, שיצא ב-5 באוקטובר ובו הופעות אורח של ליל דורק, נאב, יאנג ת'אג ודרייק. המיקסטייפ והשיר הגיעו בשיאו למקום הרביעי במצעדי הבילבורד 200 והבילבורד הוט 100 בהתאמה.

ב-1 בפברואר 2019 הוציא גאנה את הסינגל "One Call" שזכה בתואר הפלטינה ושימש כסינגל המוביל מתוך אלבום הבכורה שלו. ב-11 בפברואר, הוציא את הסינגל השני מתוך האלבום, "Speed It Up". ב-22 בפברואר, הוציא את האלבום, שנקרא *Drip or Drown 2*, ובו הופעות אורח של ליל בייבי, יאנג ת'אג ופלייבוי קרטי. האלבום הגיע בשיאו למקום השלישי במצעד הבילבורד 200.

ב-22 במאי 2020 הוציא גאנה את אלבומו השני, *Wunna*, שהיה לאלבומו הראשון של גאנה שהגיע למקום הראשון במצעד הבילבורד 200. ב-14 באוגוסט, הוציאו גאנה וחברת התקליטים "אינטרנט מאני" את הסינגל "Lemonade", בהשתתפות דון טוליבר ונאב, שהיה ללהיט והגיע בשיאו למקום השישי במצעד הבילבורד הוט 100.

בשנת 2023 יצא אלבומו הרביעי, *A Gift & a Curse*, מתוכו יצא הסינגל "FukUMean", שנכנס לעשירייה הפותחת במצעד הבילבורד הוט 100.

ב-10 במאי 2024 הוציא לאור את אלבומו החמישי, *[[One of Wun]]*. שמונה שירים מתוכו נכנסו למצעד הבילבורד הוט 100.

ב- 8 באוגוסט 2025 הוציא את האלבום The Last Wun. שהוא אלבומו האחרון של גאנה עם חברת התקליטים YSL Records.

## דיסקוגרפיה
### אלבומי אולפן
* 2019: *Drip or Drown 2*
* 2020: *Wunna*
*2022: *[[DS4Ever]]*
*2023: *[[A Gift & a Curse]]*
*2024: *[[One of Wun]]*
*2025: The Last Wun

### מיקסטייפים
* 2013: *Hard Body*
* 2016: *Drip Season*
* 2017: *Drip Season 2*
* 2018: *Drip Season 3*
* 2018: *[[Drip Harder]]*

### מיני-אלבומים
* 2017: *Drip or Drown*

## פרסים ומועמדויות

## קישורים חיצוניים

## הערות שוליים

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמני אטלנטיק רקורדס
קטגוריה:אמריקאים שנולדו ב-1993
אינטוריסט

**אינטוריסט** (ברוסית: **Интурист**, קיצור של иностранный турист, תייר זר) היא חברת תיירות, שהמטה שלה נמצא במוסקבה.

החברה הייתה בבעלות של 50.1% על ידי קבוצת תומאס קוק עד שזו קרסה בספטמבר 2019. בנובמבר 2019 רכשה "אנקס תיירות" את חלקה של קבוצת תומאס קוק.

## בעידן הסובייטי
אינטוריסט הייתה סוכנות הנסיעות הרשמית של ברית המועצות. היא נוסדה ב-1929. אינטוריסט הייתה אחראית על ניהול רוב הגישה לתיירים אל ברית המועצות ובתוכה. במשך חלק ניכר מההיסטוריה של 81 שנה, חברת אינטוריסט מנתה את קציני הק.ג.ב בין עובדיה. זו היה הדרך היחידה לזרים לבקר בברית המועצות, שם הם נשלחו למלונות אפורים גדולים, עם חדרים מוארים עמומים וסדינים לא מתאימים.

בשנת 1933 אהרון שיינמן החל לעבוד בשביל אינטוריסט בלונדון ומילא את מיקומו של המנהל מ-1937 עד 1939. כאשר שוחרר מתפקידו הוא סירב לחזור למוסקבה, וקיבל אזרחות בריטית באותה שנה.

## לאחר ההפרטה
החברה הופרטה ב-1992. ב-2011 אינטוריסט הקימה יוזמה משותפת עם קבוצת תומאס קוק כאשר 50.1% ממניות אינטוריסט היו שייכות לה. העסקה בסך 45 מיליון דולר העניקה לתומאס קוק 50.1 אחוז משני שלישים של החברה שהיו בבעלות JSFC סיסטמה, קונצרן הנפט והטלקום של המיליארדר הרוסי ולדימיר אווטושנקוב שרשום בלונדון, ושליש בבעלות ממשלת העיר מוסקבה. העסקה העניקה לתומאס קוק דריסת רגל בשוק הצומח עבור משפחות רוסיות המחפשות חופשות בטורקיה, מצרים ומדינות נוספות בעלות אקלים חם.

ב-15 בנובמבר 2019, נסת קוקר, יושב ראש של חברת התיירות הטורקית אנקס טורס, קנה את מניות החברה מקבוצת תומאס קוק.
## ראו גם
*סוכנות התיירות הפדרלית

## קישורים חיצוניים

*  
* ** במוסקבה: אינטוריסט, 1930

## הערות שוליים

ממוזער|אוטובוס של אינטוריסט ב-1985
[ממוזער|250px|אוטובוסים של אינטוריסט ב[כיכר הארמון, לנינגרד, 1980]]

קטגוריה:מוסקבה: חברות
An Evening with the Dixie Chicks

**An Evening with the Dixie Chicks** (בעברית: **ערב עם הדיסקי צ'יקס**) הוא סרט אלבום הופעה חיה-דוקומנטרי של להקת הקאנטרי דיקסי צ'יקס אשר יצא ב-10 בדצמבר 2002. הסרט זכה להצלחה רבה כאשר תוך 3 חודשים בלבד הוא מכר 2 מיליון עותקים בארצות הברית ובכך הגיע למעמד פלטינה כפולה.

## רקע
הסרט צולם במשך שני לילות בתיאטרון דולבי שבהוליווד ובו נראית הלהקה מנגנת את מיטב להיטיה בהופעה אינטימית במשך כשעה וחצי.

## הצלחה
בארצות הברית, זכה אלבום הווידאו להצלחה רבה כאשר איגוד תעשיית ההקלטות האמריקאי העניק לו ב-13 במרץ 2003, את תואר הפלטינה הכפולה, על מכירות של למעלה מ-200,000 עותקים במדינה, מה שהופך אותו לאחד מאלבומי הווידאו הנמכרים ביותר במדינה באותה השנה.

כמו כן, נמכר האלבום בלמעלה משני מיליון עותקים בארצות הברית.

## ביקורות
דן מקינטוש מ-CTV Atlantic, כתב כי: "המופע מראה את אהבתן של דיקסי צ'יקס לשורשי הקאנטרי עם הרבה מיומנויות מוזיקליות".

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2002
קטגוריה:אלבומי הצ'יקס
קטגוריה:אלבומי וידאו באנגלית
נמל התעופה אומסק-צנטראלני

**נמל התעופה אומסק-צנטראלני** (ברוסית: **Аэропорт имени Дмитрия Карбышева**) הוא נמל תעופה השוכן כ-5 ק"מ דרומית-מערבית לעיר אומסק שבסיביר, רוסיה.

## היסטוריה
נמל התעופה נפתח באופן רשמי ב-17 במאי 1929, באותו יום נחתו שם שני מטוסים. ב-15 במאי 1931 נפתחה תנועה אווירית של נוסעים בין מוסקבה לנובוסיבירסק, דרך אומסק, במטוסי ANT-9  בעלי שלושה מנועים. המטוסים היו מצוידים בתא נוסעים נוח ל-11 מושבים. משך הטיסה מאומסק למוסקבה היה 14 שעות, מאומסק לנובוסיבירסק 3 שעות. השנה הפכה האווירוסטיזציה של אומסק לרכזת.

בחורף 1931–1932, לראשונה, יוצאים מטוסים מאומסק לאובדורסק דרך טבדה. במהלך שנים אלה, הטייס הצעיר ו'מולוקוב, מראשוני הטייסים גיבורי ברית המועצות, שלט בדרכי הנשימה החדשות. בנייני שדה התעופה הראשונים היו מבני המטחנה הלא פעילה של הסוחר אמליאנוב. באותה שנה, באומסק, נוצר קישור תעופה מיוחד שהכפוף לניתוק הטיסות 210 של נובוסיבירסק.

מאז פברואר 1933 נכלל שדה תעופה אומסק בשירות תנועת הנוסעים החורפיים והובלת דואר.
בשנת 1934 הפך שדה התעופה אומסק למוקד מרכז בנתיב הכביש המערבי סיבירי. מספר עובדי סדנאות המטוסים מגיע ליותר מ-200 איש.

ב-8 באוקטובר 1958 נפתח טרמינל שדה תעופה חדש (לימים הפך בניין זה לטרמינל לטיסות פנים). היו שם חדר המתנה עם 100 מקומות ישיבה, מסעדה, דלפק מידע, שולחנות מזומנים, משרד לשמירת מזוודות וטלגרף. במקביל נבנה בניין בית מלון. בשנת 1970 נבנה טרמינל חדש שנועד לשרת 700 נוסעים בשעה. בשנת 1991 כמעט למיליון איש בשנה עברו בשדה התעופה. בקיץ נחתו יותר ממאה טיסות ביום.

בסוף שנות ה-80 הפך נמל תעופה אומסק לאחד הגדולים במזרח הרחוק הרוסי. ערי הצפון הרחוק, מרכז אסיה דרך אומסק חוברו דרך שדה תעופה זה. העיר הייתה קשורה ליותר מ-80 ערים של ברית המועצות. מטוסי ה-An-2 שהמריאו מנמל התעופה שימשו לא רק לתובלה אווירית של הנוסעים, אלא גם בעת ביצוע עבודות תעופה (משימות לביצוע טיפול רפואי חירום, הגנה על יערות מפני אש וכו').

## קישורים חיצוניים

*   

אומסק-צנטראלני
קטגוריה:אומסק
Top of the World Tour: Live (וידאו)

**** הוא אלבום די וי די של להקת הבנות האמריקאית דיקסי צ'יקס אשר יצא לאור ב-21 בנובמבר 2003 על ידי חברת התקליטים סוני מיוזיק אנטרטיינמנט. האלבום הוא אלבום וידאו אשר מתעד את מספר הופעות מתוך סיבוב ההופעות שלהן, "Top of the World Tour". ב-16 בדצמבר 2003. האלבום זכה להצלחה כאשר זכה במעמד "אלבום פלטינה" מטעם איגוד תעשיית ההקלטות האמריקאי. באוסטרליה קיבל פלטינה מרובעת.

## רשימת שירים
# "Goodbye Earl"
# "Some Days You Gotta Dance"
# "There's Your Trouble"
# "Long Time Gone"
# "Tortured, Tangled Hearts"
# "Travelin' Soldier"
# "Hello Mr. Heartache"
# "Cold Day in July"
# "White Trash Wedding"
# "Lil' Jack Slade"
# "A Home"
# "If I Fall You're Going Down With Me"
# "Cowboy Take Me Away"
# "Godspeed (Sweet Dreams)"
# "Landslide"
# "Ready to Run"
# "Wide Open Spaces"
# "Sin Wagon"
* Bonus "Top of the World" Video

## קישורים חיצוניים

## הערות שוליים

קטגוריה:אלבומי הצ'יקס
קטגוריה:אלבומי וידאו באנגלית
קטגוריה:אלבומי קאנטרי
קטגוריה:אלבומי חברת סוני מיוזיק אנטרטיינמנט
סטרפלס (סרט)

**סטרפלס** (באנגלית: **Strapless**) הוא סרט דרמה בריטי משנת 1989, שהוקרן לראשונה בפסטיבל קאן.

## עלילה
רופאה אמריקאית שגלתה ללונדון מרשה לעצמה לשחרר עכבות כשאחותה חסרת הגבולות ואדם מסתורי נכנסים לחייה. לאחר מכן לומדת הרופאה כי לחופש יש מחיר.

## שחקנים
* בלייר בראון – ד"ר ליליאן המפל
* ברונו גנץ – ריימונד פורבס
* ברידג'ט פונדה – אמי המפלס
* אלן האוורד – מר קופר
* מייקל גוף – דאגלס ברודי
* יו לורי – קולין
* דנה גילספי – ג'ולי קובאגו
* ספנסר ליי – האס
* אלכסנדרה פיג – הלן

## הפקה
הסרט הוקרן לראשונה במסגרת פסטיבל קאן ב-14 במאי 1989. הוא עלה לאקרנים בארצות הברית במאי 1990 ולאחר מכן הופץ בארצות הברית ובקנדה גם כקלטת וידאו. בשנת 2000 הופץ הסרט גם כ-DVD.

## קישורים חיצוניים

## הערות שוליים

קטגוריה:סרטי 1989
קטגוריה:סרטים באנגלית
קטגוריה:סרטי דרמה בריטיים
DCX MMXVI World Tour

**DCX MMXVI World Tour** הוא סיבוב ההופעות החמישי של להקת הבנות האמריקאית, דיקסי צ'יקס, אשר התחיל ב-16 באפריל 2016 בבלגיה והסתיים שנה לאחר מכן בקנדה. זהו גם היה סיבוב ההופעות הראשון מזה 10 שנים בה הלהקה הופיעה באוסטרליה ובניו זילנד זו הייתה הפעם הראשונה בהן הופיעו חברות הלהקה אי פעם. ב-2017 השם של סיבוב ההופעות השתנה ל-DCX MMXVII World Tour.

ביגוד להופעות הקודמות שלהן הדגש בסיבוב ההופעות זה היה על מוזיקת רוק אנ' רול וגיטריות חשמליות כאשר הן עשו עיבודים חדשים לשיריהן אשר יתאימו לצלילי הרוק והגיטרות החשמליות. בנוסף הן גם ביצעו במופע גרסאות כיסוי לשירים של מספר אמנים ביניהם לנה דל ריי, פרינס וביונסה. בנוסף הן גם שילבו במופע מסרים פולטיים דרך קטעי וידאו.

## הקלטות
ב-1 בספטמבר 2017 יצא למופע DVD. ה-DVD הוקלט במספר תאריכים שונים כאשר מכל מופע נלקחו מס' קטעים שחוברו יחד כ-DVD.

## רשימת השירים
להלן רשימת השירים שבוצעו במהלך סיבוב ההופעות:

#"The Long Way Around"
#"Lubbock or Leave It"
#"Truth #2" (קאבר של פטי גריפין)
#"Easy Silence"
# "Everybody Knows" / "Favorite Year" / "Some Days You Gotta Dance"
#"Long Time Gone"
#"Video Games" (קאבר של לנה דל ריי) \ "Nothing Compares 2 U" (קאבר של פרינס)
#"Top of the World"
#"Goodbye Earl"
#"Travelin' Soldier"
#"Daddy Lessons" (קאבר של ביונסה)
#"Don't Let Me Die in Florida" (קאבר של פטי גריפין)
#"White Trash Wedding"
#"Ready to Run"
#"Mississippi" (קאבר של בוב דילן)
#"Landslide"
#"Silent House"
#"I Like It"
#"Cowboy Take Me Away"
#"Wide Open Spaces"
#"Sin Wagon"

;הדרן
#"Not Ready to Make Nice"
#"Better Way" (קאבר של בן הרפר)

## קישורים חיצוניים
* 

## הערות שוליים

קטגוריה:סיבובי הופעות מ-2016
קטגוריה:סיבובי הופעות מ-2017
קטגוריה:סיבובי הופעות של הצ'יקס
פיטו

**פִּיטוֹ** (בצרפתית: **Puteaux**) היא קומונה בפרברים המערביים של פריז שבצרפת. היא ממוקמת בלבו של מחוז רמות הסן. תושבי פיטו נקראים בצרפתית "פוטאולייה".

נכון ל-2016, מתגוררים בה כ-44 אלף תושבים.

## היסטוריה
פיטו נוסדה בשנת 1148 על ידי אבוט סוז'ר שניתן לה את השם הראשוני "**פוטיוז**". ב-1790 נבחר גיום נזו לראש העיר הראשון שלה. גאוגרפית, לה דפאנס, מרכז העסקים הראשי של פריז, בו נמצאים גורדי השחקים של העיר, נמצא בחלקה הצפוני של פיטו ובקומונות השכנות קורבווה ונאנטר. 

מועצת פיטו תרמה ליישוב הישראלי גן יבנה את הגן הציבורי בשכונת "נאות הדרים" ואת האגף לתרבות צרפת בספריית בית ספר אורט רבין.

## ערים תאומות
* 
* 
* 
* 
* 
* 
* 
* 
* 

## קישורים חיצוניים

* 

* 
* 

## הערות שוליים

קטגוריה:צרפת: גאוגרפיה
קטגוריה:צרפת: יישובים
קטגוריה:או-דה-סן: ערים
סטרפלס

**סְטְרֵפְּלֶס** הוא התעתיק העברי למילה **Strapless** באנגלית, שפירושה "ללא כתפיות" (או "ללא רצועות"), בהתייחס לפריטי ביגוד.
רוח הרפאים מהביצה

300px|ממוזער|שמאל|המטוס במוזיאון התעופה של פרל הארבור בהוואי
**רוח הרפאים מהביצה** (באנגלית: **Swamp Ghost**) הוא כינוי שניתן למפציץ אמריקאי מדגם B-17E ששירת בחילות האוויר של צבא ארצות הברית במלחמת העולם השנייה. בפברואר 1942, לאחר גיחת תקיפה של בסיס יפני במערב האוקיינוס השקט, אזל הדלק במטוס וטייסיו הנחיתו אותו בנחיתת חירום בביצה בפפואה גינאה החדשה. צוותו ניצל. בשנת 1965 התגלה המטוס הנטוש מחדש. בשנת 2006 הוצא ממקומו ומאז 2013 הוא נמצא במוזיאון התעופה של פרל הארבור שבהוואי.

## המטוס
המטוס, שמספרו 41–2446, נמסר לחילות האוויר של צבא ארצות הברית בדצמבר 1941. בפברואר 1942 יצא המטוס מהוואי והגיע דרך פיג'י לבסיס אוויר בקווינסלנד שבאוסטרליה. טייסיו היו סרן פרדריק איטון (Frederick C. Eaton, 1917-1994) וסרן הנרי הרלו (Henry Maynard Harlow, 1916-1976).

### המשימה
ב-23 בפברואר 1942 יצא המטוס ביחד עם חמישה מפציצים נוספים לגיחת ההפצצה האמריקאית הראשונה של הבסיס היפני ברבאול שבמזרח פפואה גינאה החדשה. לפי התכנית היה על המטוסים לנחות לאחר ההתקפה בשדה תעופה שליד פורט מורסבי כדי לתדלק ולהמשיך משם בחזרה לבסיסם באוסטרליה.

חמישה מפציצים בלבד הגיעו ליעדם ברבאול. מעל המטרה ספג המטוס נזק קרבי ממטוסי קרב יפנים. בדרכו חזרה לבסיסו אזל בו הדלק שדלף מחורים שניבעו במכליו. טייסיו ערכו נחיתת גחון במה שנראה להם כשדה פתוח. למעשה הייתה זו ביצת אגאיאמבו (Agaiambo) בצפון-מזרח פפואה גינאה החדשה.

המטוס נחת מבלי שגופו נשבר. תשעת אנשי צוות המטוס שרדו את הנחיתה. הם יצאו מהמקום במסע רגלי מפרך. נדרשו להם שלושה ימים וארבעה לילות על מנת לעבור שמונה קילומטר בביצה ולהגיע לשטח יבש. הם הסתייעו בכפריים ובפקיד אוסטרלי שנשלח לחפשם. הם הגיעו לחוף הים והמשיכו לפורט מורסבי, אליה הגיעו דרך הים 36 ימים לאחר הנחיתה בביצה. הם חזרו לאוסטרליה והמשיכו בשירות קרבי.

### חילוץ המטוס
בשנת 1965 נערך ביקור בשרידי המטוס לראשונה מאז שנחת וננטש בביצה. בשנת 1972 התגלה המטוס מחדש על ידי חיילים אוסטרלים שהתאמנו באזורו ונמצא במצב טוב יחסית, עם נזק ללהבי המדחפים וחלונות הפרספקס שלו בלבד. כל המיכשור, המקלעים והתחמושת שלו נמצאו במקומם. אז זכה לכינוי "רוח הרפאים מהביצה". במהלך השנים הגיעו מבקרים מספר פעמים אל המטוס במסוקים ונטלו עמם פריטים מציודו. פורסמו אודותיו ידיעות בעיתונים ואף במגזין נשיונל ג'יאוגרפיק. הרעיון לחלצו ולהציג אותו לראווה במוזיאון הועלה מספר פעמים.

בשנת 2006 חולץ המטוס מהביצה במבצע שמומן על ידי תרומות פרטיות. המטוס פורק למספר חלקים שהוטסו מהביצה באמצעות מסוק, הועמסו על דוברה והובאו לנמל לאה. שלטונות פפואה גינאה החדשה קבעו כי הוא חולץ מהביצה ללא רשות. כעבור ארבע שנים, ב-2010, הושג הסכם שבמסגרתו התירו השלטונות את הוצאת המטוס מפפואה גינאה החדשה כנגד תמורה כספית.

המטוס הובא בדרך הים דרך ניו זילנד לארצות הברית והוצג במוזיאון תעופה בעיר צ'ינו שבקליפורניה. בשנת 2013 נמסר המטוס למוזיאון התעופה של האוקיינוס השקט בפרל הארבור. הוא מוצג שם ועובר תהליכי שימור.

## ראו גם
* Lady Be Good

## קישורים חיצוניים

* אתר The Swamp Ghost
* על המטוס, באתר Pcific Wrecks
* על המטוס, באתר Aero Archaelogy
* צילום אוויר של המטוס בביצה, באתר גוגל מפות
* המטוס , באתר מוזיאון התעופה של פרל הארבור
** הודעה לעיתונות על מסירת המטוס למוזיאון

קטגוריה:מטוסים היסטוריים
קטגוריה:מפציצים אמריקאיים
קטגוריה:חילות האוויר של צבא ארצות הברית במלחמת העולם השנייה
קטגוריה:המערכה בגינאה החדשה
קטגוריה:אוקיאניה: תקריות ואסונות תעופה
מגפת הקורונה בקוריאה הצפונית

**מגפת הקורונה בקוריאה הצפונית** התרחשה במקביל להתפרצות המגפה במדינות אחרות בשאר יבשת אסיה בתחילת 2020, ומאוחר יותר באירופה ואמריקה. בהיותה של קוריאה הצפונית מדינה מסוגרת וחסרת תקשורת חופשית, מעט מאוד ידוע על היקף התפרצות המגפה במדינה זו.

המשטר בקוריאה הצפונית פתח בקמפיין הסברה בקרב התושבים, המעודד אותם לשמור על היגיינה ושמירה על ניקיון. דיפלומטים זרים הוגבלו למגוריהם, וגבולות המדינה נסגרו. זרים המגיעים למדינה הושמו בבידוד לתקופה של 30 יום. בדיקות מדלת-לדלת נערכו לאזרחים.

דיווחים בתקשורת הדרום קוריאנית טוענים שמספר מקרי מוות ומספר הידבקויות כתוצאה ממחלת COVID-19 אירעו בקוריאה הצפונית, ואף שהחולה הראשון הוצא להורג בידי המשטר, כיוון שהפר את הבידוד והגיע למרחצאות ציבוריות. דיווח אחד העריך שכ-180 מחיילי צבא קוריאה הצפונית נפטרו כתוצאה מהידבקות בנגיף הקורונה, ועל מפקדי יחידות בצבא הוטלה אחריות לוודא שמקפידים על שמירת הנהלים למניעת התפשטות המחלה, וכי הם ייענשו במקרה מוות של חייל ביחידתם.

ב-13 במרץ העריך גנרל רוברט אברמס, מפקד הכוחות האמריקניים המוצבים בקוריאה הדרומית, בריאיון לעיתונאים, שהוא בטוח למדי שקוריאה הצפונית לא חמקה מהתפרצות הנגיף. לדבריו, צבא הצפון הפסיק את אימוניו למשך חודש, והפסיק את כל הטיסות הצבאיות למשך 24 ימים, אך לאחר מכן אלה חודשו.

ממשל קוריאה הצפונית הודיע ש-2,590 אזרחים, אשר הושמו בבידוד כפוי, שוחררו ב-19 במרץ, ורק שלושה אזרחים זרים נותרו בבידוד.

ביולי שהה במדינה ד"ר אדווין סלבדור, נציג ארגון הבריאות העולמי. הוא דיווח כי בקוריאה הצפונית בוצעו 922 בדיקות קורונה, וכולן נמצאו שליליות.

למרות כל הכחשותיו של הממשל בקוריאה הצפונית לגבי מקרי הקורונה שהתרחשו במדינה, ב-26 ביולי הודיע רשמית, שקיים חשש למקרה קורונה ראשון במדינה, בעיר קסונג. החשוד ובני משפחתו נבדקו ונמצאו שליליים.

בנובמבר הטיל המנהיג העליון עוצר על הבירה פיונגיאנג ואסר על דיג – במטרה להילחם בהתפשטות המגפה ובהשפעותיה הכלכליות. כמו כן, הורה על הוצאה להורג של שני אנשים.

בתחילת 2021 אמר נציג צפון-קוריאני רשמי אנונימי לרדיו אסיה החופשית, המופעל על ידי ממשלת ארצות הברית, שכ-5,400 חולים במחוז הצפוני המגיונג אובחנו עם תסמינים הדומים לתסמיני COVID-19, וכ-10 הלכו לעולמם מן המחלה. באופן דומה, נציג אנונימי אחר במחוז ראסון, בגבול רוסיה, דיווח לרדיו אסיה החופשית על כ-6,000 חולים ועשרות מתים עם תסמיני קורונה.

קוריאה הצפונית גם נמנעה משליחת משלחת לאולימפיאדת טוקיו 2020 (שעקב המגפה, נדחתה בשנה ל-2021), מחשש שהספורטאים ידבקו בנגיף הקורונה ויביאו אותו עמם בשובם.

בזמן זה כבר דרשה ממשלת קוריאה הצפונית מאזרחיה להשתמש במסכות פנים בכל עת.

במאי 2022 הודה המנהיג העליון על התפרצות זן האומיקרון של נגיף הקורונה לראשונה מאז שנת 2020. יומיים לפני כן דווח שכבר הוטל סגר על קוריאה הצפונית.

## השפעות כלכליות

## ראו גם
*מגפת הקורונה בקוריאה הדרומית

## קישורים חיצוניים

*מיכל רשף, מדינה עם המון מזל או תעמולה של המשטר? בקוריאה הצפונית סופרים 0 חולי קורונה, באתר כאן, 17 באפריל 2020

## הערות שוליים

קוריאה הצפונית
קטגוריה:קוריאה הצפונית: אסונות
קוריאה הצפונית
Ilomilo

"**Ilomilo**" הוא סינגל שהקליטה הזמרת-יוצרת האמריקאית בילי אייליש, ומופיע באלבום הבכורה שלה, . השיר יצא לאור ב-29 במרץ 2019, על ידי חברות התקליטים דארק-רום רקורדס ואינטרסקופ רקורדס, ביחד עם האלבום עצמו. בשנת 2020, יצא לאור כסינגל השביעי מתוך האלבום.

עם יציאתו נכנס השיר אל המקום ה-62 במצעד הבילבורד הוט 100.

## רקע וכתיבה
השיר בדומה ל-"", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קנול שגם הפיק אותו. בקנדה קיבל השיר את תואר הזהב, על מכירות של למעלה מ-40,000 עותקים במדינה. בארצות הברית קיבל את תואר הזהב, על מכירות של למעלה מ-500,000 עותקים במדינה.

כמו כן, עלה השיר לרשת הזרמת המדיה ספוטיפיי, בסמוך לצאת האלבום.

## הצלחה

במרץ 2019, עלה האודיו הרשמי של השיר לערוץ היוטיוב של בילי אייליש. באודיו ניתן לראות את עטיפת האלבום בו נכלל השיר. נכון לפברואר 2020, מונה הצפיות של האודיו עומד על למעלה מ-20 מיליון צפיות. קליפ המילים של השיר צבר למעלה מ-10 מיליון צפיות.

בין היתר, הצליח השיר לצבור למעלה מ-300 מיליון השמעות ברשת הזרמת המדיה ספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2020
קטגוריה:שירי 2019
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על בדידות
נקודת אולדן

**נקודת אלדן** (באנגלית: **Point Alden**) היא לשון יבשה מכוסה קרח בחוף ג'ורג' החמישי, בארץ ג'ורג' החמישי, שבאנטארקטיקה.

בלשון היבשה סלעים חשופים הבולטים מעל הקרח.

הנקודה מהווה את הצד המערבי של הכניסה למפרץ קומונוולת', וכן את נקודת ההפרדה בין חוף אדלי, וחוף ג'ורג' החמישי.

## היסטוריה
### גילוי ומיפוי הנקודה

הנקודה התגלתה ב-30 בינואר 1840 על ידי משלחת החקר של ארצות הברית, בפיקודו של לוטננט צ'ארלס וילקס.

### מקור השם

וילקס קרא ללשון היבשה על שמו של לוטננט ג'יימס אולדן (James Alden), שהיה קצין בספינת הדגל של משלחת החקר - האוניה וינסנס (*Vincennes*).

## לקריאה נוספת

• Defense Mapping Agency  1992, **[https://books.google.co.il/books?id=sgSnbMOD_VsC&pg=PA446&lpg=PA446&dq=%22Point+Alden%22+Antarctica&source=bl&ots=qbWGyoSfAd&sig=ACfU3U1c39geDNV5aQ--gMxaD_AVRGvPmQ&hl=en&sa=X&ved=2ahUKEwj74LH_oazoAhVGsaQKHejqBuwQ6AEwBnoECAYQAQ#v=onepage&q=%22Point%20Alden%22%20Antarctica&f=false Sailing Directions (planning Guide) and (enroute) for Antarctica]**, P 412

• Kurt Stüwe, Robin Oliver, **[https://www.sciencedirect.com/science/article/abs/pii/0301926889900636 Geological history of Adélie Land and King George V Land, Antarctica: Evidence for a polycyclic metamorphic evolution]**, Precambrian Research Volume 43, Issue 4, June 1989, Pages 317-334, https://doi.org/10.1016/0301-9268(89)90063-6

## קישורים חיצוניים

* נקודת אולדן באתר הסקר הגאולוגי של ארצות הברית
* נקודת אולדן באתר הגאזט האנטארקטי של ממשלת אוסטרליה
* נקודת אולדן באתר הגאזט האנטארקטי המשווה SCAR של ממשלת אוסטרליה
* ארץ וילקס (ונקודת אולדן) באתר mindat

## הערות שוליים

אולדן
אולדן
שמלת סטרפלס

ממוזער|210 פיקסלים|אישה בשמלת סטרפלס
ממוזער|שמאל|כלה לבושה בשמלת סטרפלס
**שמלת סטרפלס** (באנגלית: **Strapless dress**) היא שמלה המונחת על הגוף ללא כתפיות שבדרך כלל נתמכת על ידי חזייה או מחוך, כאשר ההידוק על בית החזה מונע החלקה של השמלה ממקומה.

## היסטוריה
ממוזער|110 פיקסלים|השחקנית ליבי הולמן בשמלת סטרפלס
התיעוד הראשון ללבישת שמלת סטרפלס הוא משנת 1930, כשהשחקנית ליבי הולמן  לבשה שמלה כזו. הסגנון החל להפוך לפופולרי בשנת 1934, ומותגי העיצוב "Mainbocher"  וכריסטיאן דיור היו הראשונים לייצר את שמלת הסטרפלס בייצור המוני.

השמלה צברה תאוצה בפופולריות לאחר שבשנת 1946 לבשה שמלה כזו השחקנית וסמל המין ריטה הייוורת' בסרט המצליח "גילדה", שבו גילמה דמות פאם פאטאל. הופעתה של הייוורת' בסרט הוכיחה כי ניתן לרקוד עם השמלה ללא סכנה שהשמלה תישמט בטעות ותחשוף איברים מוצנעים.

בשנת 2012 תוארה שמלת הסטרפלס כסגנון המבוקש ביותר עבור שמלות כלה מערביות, וגם מעצבת האופנה ורה וונג הציגה שמלות רבות כאלו.

## ביקורת
בשנות ה-40 וה-50 של המאה ה-20 מחו קמפיינים קתולים רבים נגד חוסר הצניעות שבלבישת שמלות סטרפלס.

בשנת 1954 ניסה צבא ארצות הברית לאסור על חיילותיו ללבוש שמלות סטרפלס.

בשנת 1982 הכריז נשיא הכנסייה המורמונית כי שום אישה קדושה לא יכולה ללבוש שמלה כזו, וכי שמלה כזו היא "תועבה".

בשנת 2005 הכריזה אשת דת מוסלמית כי שמלות סטרפלס הן "שטניות" ואסורות.

## קישורים חיצוניים

## הערות שוליים

קטגוריה:אופנה במדינות המערב במאה ה-20
קטגוריה:אופנה במדינות המערב במאה ה-21
סטרפלס
דיצרתריום

**דיצרתריום** (שם מדעי: *Diceratherium*; משמעות השם: "בהמה בעלת שתי קרניים") הוא סוג נכחד של יונק ממשפחת הקרנפיים, אשר התקיים במהלך סוף האוליגוקן עד המיוקן של אירואסיה ואמריקה הצפונית 33.9 עד 11.6 מיליון שנה לפני זמננו. רבים מהם התגלו בארצות הברית ממונטנה עד לדקוטה הדרומית, לעיתים בקבוצה גדולה. הוא תואר לראשונה ב-1875 בידי החוקר האמריקאי עותניאל צ'ארלס מארש, על שם שתי הקרניים שבלטו מעל לסתותיו בקרבה רבה אחת לשנייה וייתכן שבלטו רק אצל הזכרים. נמצאו 5 מינים מהסוג.
## מאפיינים
הדיצרתריום היה קרנף קדום מאוד שהיה קרובו של האצרתריום והסובהירקודון והשתייך לאותה תת-משפחה: Aceratheriinae. הוא הכיל על הגולגולת שלו קרניים קטנות מאוד ולסתות צרות יחסית אך בעלות ניבים ארוכים שנראה נועדו להגנה. השיניים שלו היו דקות וחרוטיות עם דמיון לשיני שפנים והוא הותאם בעיקר ללעיסת עלים. הקרנף הבוגר הגיע לגובה 121 ס"מ ולאורך 231 ס"מ ולמשקל של 1 טון בממוצע, די קטן עבור קרנף אך היה הגדול שביונקי אמריקה הצפונית הקדומה.

למרות מבנה שיניו החרוטי הוא התאים דווקא לתזונה של צמחייה קשיחה ששררה בערבות העשב הקדומות, אך לצד אזורי יער רחבים בהם היו עלים רכים יותר. הקרנף התפתח לתזונה האחרונה בעת המעבר למיוקן. עם זאת הוא לא התאים לתזונה מעשבים קשים יותר וייתכן שבשל כך נכחד.

## קישורים חיצוניים

קטגוריה:בעלי חיים שתוארו ב-1875
קטגוריה:טקסונים שתוארו בידי עותניאל צ'ארלס מארש
קטגוריה:קרנפיים פרהיסטוריים
קטגוריה:מגה-פאונה של הפלאוגן באמריקה הצפונית
קטגוריה:מגה-פאונה של הנאוגן באירואסיה
קטגוריה:יונקים שחיו באוליגוקן באמריקה הצפונית
קטגוריה:יונקים שחיו במיוקן באירופה
קטגוריה:מפריטי פרסה שחיו באוליגוקן
קטגוריה:מפריטי פרסה שחיו במיוקן
קטגוריה:מאובני טקסונים שתוארו ב-1875
יחסי אנדורה–דנמרק

**יחסי אנדורה–דנמרק** הם יחסי החוץ בין נסיכות אנדורה לממלכת דנמרק.

## סקירה כללית
שתי המדינות כוננו יחסים דיפלומטיים ב-4 במאי 1994. למרות שאנדורה אינה חלק מהאיחוד האירופי, היא חלק מגוש האירו החל משנת 2015, וכן חלק מאזור שנגן דה פקטו. דנמרק מיוצגת באנדורה באמצעות שגרירותה במדריד, ספרד, בעוד אנדורה מיוצגת בדנמרק באמצעות שגריר שאינו תושב היושב באנדורה לה ולה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איסלנד–יפן

**יחסי איסלנד–יפן** הם היחסים הדיפלומטיים בין **[[איסלנד]]** לבין **[[יפן]]**. שתי המדינות חברות בארגון לשיתוף פעולה ולפיתוח כלכלי (OESD).

## היסטוריה
בשנת 1814 הפכה איסלנד לחלק מממלכת דנמרק. בשנת 1867, ממלכת דנמרק ויפן חתמו על חוזה ידידות, ומסחר וכתוצאה מכך כל יחסי הסחר בין איסלנד ויפן בוצעו על ידי דנמרק אשר שלטה באי האיסלנדי. בשנת 1944 הפכה איסלנד לאומה עצמאית. ב-8 בדצמבר 1956 איסלנד ויפן כוננו יחסים דיפלומטיים.

ביוני 1999 ערך ראש ממשלת יפן לשעבר קייזו אובוצ'י ביקור רשמי באיסלנד. במהלך ביקורו הודיע ראש הממשלה אובוצ'י על האפשרות לפתיחת שגרירות יפנית בעיר רייקיאוויק, בירת איסלנד. בשנת 2002, שתי המדינות פתחו שגרירויות בבירותיהן בהתאמה, יפן פתחה שגרירות ברייקיאוויק ואיסלנד פתחה שגרירות בטוקיו. בשנת 2003 החלה אוניברסיטת איסלנד ללמד יפנית כקורס האוניברסיטאות הראשון באיסלנד המלמד שפה אסיאתית והתמחות בתרבות אסייתית. בשנת 2005 פנתה איסלנד ליפן בקריאה לחתימת הסכם סחר חופשי. בשנת 2016 חגגו שתי המדינות 60 שנה ליחסים דיפלומטיים.

## השוואה מדינית

## ביקורים רמי דרג
### ביקורים רמי דרג מאיסלנד ליפן
ראש הממשלה האיסלנדי לשעבר דוד אודסון ערך שני ביקורים רשמיים ביפן: האחד אירע בשנת 1994 והשני בשנת 2003.ראש הממשלה האיסלנדי לשעבר הלדור אסגרימסון ערך ביקור רשמי ביפן בשנת 2005.

### ביקורים רמי דרג מיפן לאיסלנד
ראש ממשלת יפן לשעבר קייזו אובוצ'י ערך ביקור רשמי באיסלנד בשנת 1999.

## מסחר
בשנת 2015 המסחר בין איסלנד ליפן עמד על כ-222 מיליון דולר. היצוא האיסלנדי ליפן כולל: דגים ופלדה. היצוא היפני לאיסלנד כולל: מכוניות וציוד אלקטרוני. באיסלנד פועלות כמה חברות יפניות רב-לאומיות ידועות כמו הונדה, סוני, טושיבה וטויוטה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטריה–אנדורה

[ממוזער|שרת החוץ של אוסטריה [קרין קנייסל יחד עם שרת החוץ של אנדורה מריה אובק אי פונט בווינה, 2018]]
**יחסי אוסטריה–אנדורה** הם יחסי החוץ בין נסיכות אנדורה לרפובליקת אוסטריה.

## סקירה כללית
שתי המדינות כוננו יחסים דיפלומטיים ב-20 במרץ 1995, וב-1 בנובמבר אותה שנה נחתם הסכם רשמי בין המדינות. למרות שאנדורה אינה חלק מהאיחוד האירופי, היא חלק מגוש האירו החל משנת 2015, ובנוסף היא חלק מאזור שנגן דה פקטו. אוסטריה מיוצגת באנדורה באמצעות שגרירותה במדריד, ספרד, בעוד אנדורה מחזיקה באוסטריה שגרירות בווינה, והיא אחת מחמש השגרירויות היחידות שיש לאנדורה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מיק מיל

**רוברט רימיק ויליאמס** (באנגלית: **Robert Rihmeek Williams**; נולד ב-6 במאי 1987), ידוע בשם הבמה **מיק מיל** (**Meek Mill**), הוא ראפר, פזמונאי ופעיל חברתי אמריקאי.

## ביוגרפיה
וליאמס נולד וגדל בפילדלפיה. הוא החל את הקריירה המוזיקלית שלו כבאטל ראפר ובהמשך הקים גם הרכב ראפ בשם "The Bloodhoundz".

ב-2008 הראפר T.I. החתים את מיק מיל בחברת התקליטים שלו. בפברואר 2011, לאחר שעזב את החברה, חתם בחברת תקליטי ההיפ הופ "מייבאך" של הראפר ריק רוס.

ב-2012 הוציא את אלבום הבכורה שלו, *Dreams and Nightmares*, דרך חברות התקליטים האחים וורנר ומייבאך מיוזיק גרופ. האלבום, שקדם לו הסינגל "Amen" בשיתוף דרייק, הגיע למקום השני בבילבורד 200. באותה השנה, השתתף עם ריק רוס בשיר "Triumphant (Get 'Em)" של הזמרת-יוצרת האמריקאית מריה קארי.

ב-2015 הוציא את אלבומו השני, *Dreams Worth More Than Money*. האלבום זכה בפרס המוזיקה של בילבורד לאלבום הראפ הטוב ביותר ואף במעמד "אלבום פלטינה" מטעם איגוד תעשיית ההקלטות האמריקאי.

ב-2017 הוציא את אלבומו השלישי, *Wins & Losses*. האלבום זכה במעמד "אלבום זהב" מטעם איגוד תעשיית ההקלטות האמריקאי.

ב-2018 הוציא את אלבומו הרביעי, *[[Championships]]*. האלבום הגיע למקום הראשון בבילבורד 200 וזכה במעמד "אלבום פלטינה" מטעם איגוד תעשיית ההקלטות האמריקאי ואיגוד תעשיית ההקלטות הקנדי. האלבום כלל את הלהיט "Going Bad" בהשתתפות דרייק, שהגיע למקום ה-6 במצעד בילבורד הוט 100 וזכה במעמד פלטינה כפולה.

בשנת 2020 שיחק לראשונה, בתור בלאקס בסרט הדרמה *Charm City Kings* שנוצר על פי רעיון של בארי ג'נקינס.

## דיסקוגרפיה
### אלבומי אולפן
*2012: *Dreams and Nightmares*
*2015: *Dreams Worth More Than Money*
*2017: *Wins & Losses*
*2018: *[[Championships]]*
*2021: *Expensive Pain*

### מיקסטייפים
*2006: *The Real Me*
*2006: *The Real Me 2*
*2008: *Flamers*
*2009: *Flamers 2: Hottest In Tha City*
*2009: *Flamers 2.5: The Preview*
*2010: *Flamers 3: The Wait Is Over*
*2010: *Mr. Philadelphia*
*2011: *Dreamchasers*
*2012: *Dreamchasers 2*
*2013: *Dreamchasers 3*
*2016: *DC4*

### מיני-אלבומים
*2016: *4/4*
*2016: *4/4 Part 2*
*2017: *Meekend Music*
*2017: *Meekend Music 2*
*2018: *Legends of the Summer*

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:פזמונאים אמריקאים
קטגוריה:פעילים חברתיים אמריקאים
קטגוריה:אנשי עסקים אמריקאים
קטגוריה:אמני אטלנטיק רקורדס
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1987
The Sweet Escape

***The Sweet Escape*** (בעברית: **הבריחה המתוקה**) הוא אלבומה השני של הזמרת האמריקאית גוון סטפאני אשר יצא ב-1 בדצמבר 2006 על ידי אינטרסקופ רקורדס. במקור סטפני תכננה לחזור לפעילות עם להקתה נו דאוט אך מאחר שנשארו הרבה שירים שנכתבו עבור אלבומה הקודם החליטה ספטני לשחרר גם אלבום זה.

## סוגה וביקורת
מבחינה מוזיקלית האלבום ברובו הוא פופ מודרני בשילוב של מוזיקת דאנס, מוזיקה אלקטרונית וראפ. האלבום קיבל ביקורות מעורבות מהמבקרים אשר הרבה טענו כי האלבום דומה מדי לאלבומה הקודם. בין היתר, הפך האלבום לאחד מאלבומיה המצליחים ביותר של סטפאני.

## סינגלים וקידום
מתוך האלבום יצאו חמישה סינגלים. הסינגל הראשון היה השיר "Wind It Up" שזכה להצלחה רבה כאשר הגיע לחמישייה הפותחת במצעד הכללי של אירופה ובאוסטרליה, למקום הראשון בקנדה וניו זילנד ולעשירייה הפותחת בארצות הברית. הסינגל השני מהאלבום הוא שיר הנושא אשר הפך ללהיט גדול יותר כאשר כבש את המקום הראשון באירופה, הגיע למקום השני באוסטרליה, ארצות הברית וקנדה ולעשירייה הפותחת בניו זילנד.

שלושת הסינגלים האחרים שיצאו מהאלבום הם: "in the Morning 4", "Now That You Got It" ו-"Early Winter" אך הם לא הצליחו לשחזר את הצלחת הסינגלים הקודמים. על מנת לקדם את האלבום יצאה סטפני לסיבוב ההופעות The Sweet Escape Tour אשר החל באפריל 2007 ובמהלכו הופיעה בצפון ודרום אמריקה, אירופה, אסיה ואוסטרליה.

## רשימת רצועות

## קישורים חיצוניים

## הערות שוליים

קטגוריה:אלבומי גוון סטפאני
קטגוריה:אלבומים באנגלית
קטגוריה:אלבומים שהופקו על ידי סוויז ביטס
קטגוריה:אלבומי חברת אינטרסקופ רקורדס
This Is What the Truth Feels Like

***This Is What the Truth Feels Like*** (בעברית: **זו מה שהאמת מרגישה**) הוא אלבום האולפן השלישי של הזמרת-יוצרת האמריקאית גוון סטפאני. האלבום יצא לאור ב-18 במרץ 2016 על ידי חברת התקליטים אינטרסקופ רקורדס. מתוך האלבום יצאו שלושה סינגלים.

## רקע
במקור היה אמור האלבום לצאת בדצמבר 2014, אך לאחר חוסר הצלחת השירים שקדמו ליציאת האלבום ומחסום הכתיבה ממנו סבלה סטפאני באותה תקופה היא החליטה לגנוז את האלבום ולהקליט אותו מחדש. תחילה עבדה עם המפיק בני בלנקו אך אחריי גניזת האלבום עבדה עם מפיקים כמו מייק גרין, ג'יי אר אותם והצוות סטארגייט.

סטפאני לקחה הפסקה ולאחר מכן החלה לעבוד על האלבום מחדש. היא כתבה שירים בהשראת גירושיה ומערכת היחסים החדשה בחייה עם הזמר בלייק שלטון. בעזרת מספר כותבים כמו ג'וליה מישלס וג'סטין טרנר כתבה את האלבום תוך מספר חודשים. בעקבות גירושיה היא יצרה שירים באווירה קודרת יותר משיריה הקודמים עם נגיעות של הומור לצד שירים שמחים יותר בדומה לשירים באלבומיה הקודמים. את האלבום תיארה סטפאני כ"אלבום פרידה". באלבום סטפאני שיתפה פעולה עם הראפר פטי ואפ.

## ביקורת והצלחה
האלבום קיבל ביקורות חיוביות מהמבקרים אשר שיבחו את אופיו הכנה והפגיע ועל כך שמרגישים שזה האלבום האישי ביותר שלה. אם כי יש כאלה שחשבו כי האלבום לא היה מפוקס ואיבד מהמהות שלו כאלבום פרידה. האלבום זכה להצלחה בינונית. בארצות הברית הוא הגיע למקום הראשון אך בשאר המצעדים בעולם הוא הגיע מתחת ל-40 העליונים.

## סינגלים וקידום
על מנת לקדם את האלבום יצאה לסיבוב ההופעות "This Is What the Truth Feels Like Tour" בצפון אמריקה עם הראפרית איב אשר שימשה כמופע חימום בכמעט כל המופעים.

מתוך האלבום יצאו 3 שירים כסינגלים: "Used to Love You", אשר יצא כסינגל הראשון מהאלבום ב-23 באוקטובר 2015 אך לא זכה להצלחה רבה בעולם. לאחר מכן יצאו גם השירים "Make Me Like You" ו-"Misery" כסינגלים מתוך האלבום אך גם הם לא זכו להצלחה רבה. השיר Misery יצא לאור בהתחלה כסינגל שיווקי ולאחר מכן יצא לאור כסינגל רשמי במאי 2016.

## רשימת רצועות

## קישורים חיצוניים

## הערות שוליים

קטגוריה:אלבומי גוון סטפאני
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי סטארגייט
קטגוריה:אלבומים שהוקלטו באולפני ההקלטות של וסטלייק
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אינטרסקופ רקורדס
יחסי דנמרק–לוקסמבורג

**יחסי דנמרק–לוקסמבורג** הם יחסי החוץ בין ממלכת דנמרק לבין הדוכסות הגדולה של לוקסמבורג.

## סקירה כללית
שתי המדינות כוננו יחסים דיפלומטיים ב-19 ביוני 1879. במהלך מלחמת העולם השנייה היו שתי המדינות תחת כיבוש גרמניה הנאצית, ממנו שוחררה לוקסמבורג בקיץ 1944 ואילו דנמרק שוחררה רק במאי 1945.

כיום שתי המדינות הן חברות האיחוד האירופי, מועצת אירופה והאו"ם, ובנוסף הן חלק מאזור שנגן.

## נציגויות דיפלומטיות
דנמרק מחזיקה בלוקסמבורג קונסוליה כללית בלוקסמבורג סיטי, ובנוסף מיוצגת על ידי שגרירותה בבריסל, בלגיה, ואילו לוקסמבורג מחזיקה בדנמרק שגרירות בקופנהגן.

## הערות שוליים

קטגוריה:ערכים ללא קטגוריות פיזיות - יחסי חוץ
דגל דרנתה

**[[דגל]] [[דרנתה]]** (בהולנדית: **Vlag van Drenthe**) הוא דגל מחוז דרנתה שבהולנד.

## תיאור הדגל
הדגל מחולק לשלושה פסיים אופקיים, העליון והתחתון לבנים. האמצעי מורכב משני פסים אופקיים אדומים, שבמרכזם פס אופקי לבן. במרכזו של הפס המרכזי טירה שחורה, ושישה כוכבים אדומים בעלי חמישה קצוות (שלושה מכל צד של הטירה).

הצבעים של הדגל (אדום ולבן) הם הצבעים המסורתיים של סקסוניה (אחת מ-16 המדינות המרכיבות את גרמניה); וכן אלה הצבעים של הארכיבישוף של אוטרכט אשר שלט בעבר על דרנתה. ששת הכוכבים מייצגים את ששת האזורים (dingspil) של המחוז והטירה התייחסות לעיירה העתיקה קובורדן (Coevorden), בירת המחוז בעבר.

## היסטוריה
הדגל אומץ רשמית ב-19 בפברואר 1947.

## קישורים חיצוניים

* 

## הערות שוליים

*
דרנתה
MTV רוסיה

**MTV רוסיה** (ברוסית: **MTV Россия**) הוא ערוץ מוזיקה הפועל 24 שעות ביממה והוא ערוץ לקליטה חופשית המהווה ערוץ בידור כללי שניתן לקלוט בכל שטחי הפדרציה הרוסית. במסגרת הסכם רישוי של ViacomCBS Networks EMEAA הערוץ הופעל על ידי חברת Profmedia. מיוני 2013, VIMN רוסיה הודיעה כי תפעיל את הערוץ לאחר שההסכם בין שני ארגוני התקשורת ייפסק. VIMN רוסיה השיקה מחדש את הערוץ בשם MTV Russia ב-1 באוקטובר 2013, שמפעילה גם את אתר האינטרנט mtv.ru.

## בעלות
בשנת 1998 חתמה Viacom הבינלאומית ושלוחתה באירופה (VIMN Europe) על הסכם ארוך טווח עם Biz Enterprises להשקת ערוץ מוזיקה הפועל 24 שעות ביממה בפדרציה הרוסית.

MTV הפך למותג הטלוויזיה האמריקני הראשון שהתמקם ברוסיה. בשנת 2007 חתמה VIMN אירופה על הסכם חדש עם חברת פרופמדיה (Profmedia) להפעלת הערוץ יחד עם חברת VH1. תחת בעלותה של פרופמדיה הערוץ עבר משידור תוכניות מוכוונות למוזיקה לתוכניות נוער. מהלך זה התגלה כמצליח מאוד עבור בעליו החדשים שכן מחקר שערך VIMN הראה כי הצופים הרוסים מעדיפים תוכניות מוזיקה על פני תוכניות ריאליטי.

פרופמדיה הודיעה בדצמבר 2012 כי הם לא יפעילו עוד את MTV רוסיה החל מ-1 ביוני 2013 ויחליפו את הערוץ בערוץ בידור כללי חדש בשם "שישי!". ב-30 במאי 2013 הודיעה VIMA רוסיה, כי Viacom International Networks International Division היא שתפעיל מחדש את MTV ברוסיה החל מ-1 באוקטובר 2013 ותופעל לחלוטין על ידי VIMN רוסיה מלונדון. כחלק מההפעלה מחדש של MTV הושק 'הפנים של MTV רוסיה' כתחרות למציאת מגיש לערוץ שינחה את MTV News.

גרסת HD של MTV רוסיה הושקה גם היא ב-1 באוקטובר 2013. ויאקום מפעילה כיום את MTV רוסיה, VH1 רוסיה וניקלודיאון רוסיה.

## הפקות מקור

## פרסי המוזיקה והקולנוע של MTV רוסיה
בעקבות ההצלחה של פרסי המוזיקה של MTV אירופה, השיקה Viacom תוכנית פרסים מקומית לרוסיה בשם MTV Russia Awards. טקס הפרסים הראשון החל בשנת 2004 ושודר בערוץ מדי שנה עד 2009. הצגת הפרסים נערכה על ידי אמנים מקומיים ובינלאומיים. זוכה פרס 'אמן השנה' היה ממשיך לזכות גם בזוכה האמן הרוסי הטוב ביותר ב-MTV Europe Music Awards. רוסיה עדיין מיוצגת ב-MTV EMA.

בעקבות ההצלחה של פרסי המוזיקה המקומית ברוסיה, בשנת 2006 הושק MTV Russia Movie Awards והנחו אותו שחקנים מקומיים ובינלאומיים כמו פמלה אנדרסון בשנת 2007 ופריס הילטון בשנת 2008. הטקסים נערכו עד אפריל 2009.

## גלריה

קובץ:MTV RU logo.svg|לוגו הערוץ, 1998
קובץ:MTV Logorus 2010.png|לוגו הערוץ, 2010.


## קישורים חיצוניים
*  

* ערוץ הווידאו באתר יוטיוב

## הערות שוליים

קטגוריה:ערוצי טלוויזיה רוסיים
רוסיה
נקודת אוואנס

**נקודת אוואנס** (באנגלית: **Evans Point**) היא לשון יבשה מכוסה קרח, הבולטת לתוך מצר פיקוק, בחוף הדרומי של האי ת'רסטון, בארץ אלזוורת' שבאנטארקטיקה.

הנקודה נמצאת בין מפרצון קואות'ר ומפרצון קאדוולאדר.

הנקודת נמצאת 28 קילומטרים מערבית - צפון-מערבית מנקודת וון דר וול.

איי טרייס מצויים בסמוך ממערב לנקודה, בתוך מצר פיקוק.

## היסטוריה
### גילוי ומיפוי הנקודה

הנקודה מופתה לראשונה בהתבסס על תצלומי אוויר שצולמו על ידי צי ארצות הברית בדצמבר 1946, במסגרת מבצע קפיצה לגובה.

### מקור השם

שמה של הנקודה ניתן לה על ידי הוועדה המייעצת לשמות אנטארקטיים.

הנקודה נקראת על שמו של ריצ'רד אוואנס (Richard Evans), אוקיינוגרף ששירת על אוניית צי ארצות הברית ברטון איילנד (USS *Burton Island*), במהלך משלחת החקר של צי ארצות הברית לים בלינגסהאוזן בפברואר 1960.

## קישורים חיצוניים
* נקודת אוואנס באתר הסקר הגאולוגי של ארצות הברית
* נקודת אוואנס באתר הגאזט האנטארקטי המשווה SCAR של ממשלת אוסטרליה

## הערות שוליים

אוואנס
אוואנס
מגפת הקורונה בג'יבוטי

**מגפת הקורונה בג'יבוטי** היא התפרצות כחלק ממגפת הקורונה הכלל עולמית. הנגיף החל להתפשט במדינה במרץ 2020. נכון ליוני 2021 לא נרשמה התפרצות משמעותית של המגפה בג'יבוטי.

## ציר זמן
ב־15 במרץ 2020 השעתה רשות התעופה האזרחית בג'יבוטי את כל טיסות הנוסעים מהמדינה ואליה. ב-18 במרץ דווח על המקרה הראשון בג'יבוטי של הידבקות במחלה: חייל מיחידה צבאית ספרדית (בג'יבוטי נוכחים באופן קבוע כוחות צבא מארצות הברית, סין, צרפת, איטליה, יפן וספרד) שהגיע בטיסה ב-14 במרץ למדינה, נמצא שלושה ימים אחר כך חולה במחלה. כל החיילים ששהו איתו בטיסה נשלחו לבידוד בבסיס צרפתי.

ארגון הבריאות העולמי סיפק לג'יבוטי ציוד הגנה אישי. ב-25 במרץ, דווח על 11 חולים במדינה.

## קישורים חיצוניים

## הערות שוליים

ג'יבוטי
קטגוריה:ג'יבוטי: היסטוריה
ג'יבוטי
יחסי דנמרק–ליכטנשטיין

**יחסי דנמרק–ליכטנשטיין** הם יחסי החוץ בין ממלכת דנמרק לבין נסיכות ליכטנשטיין.

## סקירה כללית
שתי המדינות הן חברות מועצת אירופה והאו"ם, ובנוסף הן חלק מאזור שנגן.

הסחר עם דנמרק אינו משמעותי; היצוא הדני לליכטנשטיין בשנת 2009 עמד על 8.9 מיליון קרונה דנית, בעוד היבוא הדני הסתכם בסך 49 מיליון קרונה דנית.

## נציגויות דיפלומטיות
* דנמרק מחזיקה בליכטנשטיין קונסוליה כללית בואדוץ.
* ליכטנשטיין אינה מיוצגת כלל בדנמרק.

## הערות שוליים

קטגוריה:ערכים ללא קטגוריות פיזיות - יחסי חוץ
Big Grrrl Small World

**Big Grrrl Small World** הוא אלבום האולפן השני של הזמרת-יוצרת האמריקאית ליזו. האלבום יצא לאור ב-11 בדצמבר 2015 על ידי חברת התקליטים BGSW.

## רשימת רצועות

## קישורים חיצוניים

## הערות שוליים

קטגוריה:אלבומי ליזו
קטגוריה:אלבומים באנגלית